Қазақстанға қажылыққа үш мың квота бөлінді
"Қазақстанға қажылыққа үш мың квота бөлінді" | "https://abai.kz/post/44216"
TITLE: Қазақстанға қажылыққа үш мың квота бөлінді
URL: https://abai.kz/post/44216
META: "Қазақстанға қажылыққа үш мың квота бөлінді" | "https://abai.kz/post/44216"
DATE: 21.07.2016
AUTHOR(s): Абай-Ақпарат
TOTAL WORDS: 118
TEXT: Бұл туралы Қазақстан мұсылмандары діни басқармасының төраға орынбасары, наиб мүфти Серікбай қажы Ораз қажылық конкурсының іріктеуінен өткен компания басшыларымен өткен жиналыста айтты. Басқосу барысында наиб мүфти Серікбай қажы Ораз ҚМДБ қажылық бөлімінің жаңа басышысы Бейбіт Мырзагелдиевпен таныстырып, биылғы қажылық маусымында атқарылатын жұмыстарға тоқталып өтті. «Биыл Қазақстанға қажылыққа үш мың квота бөлінді. Қажылық қызметі елімізде жылдан жылға жолға қойылып келе жатыр. Қызмет көрсету сапасы да артуда. Биылда еліміздің қажыларына Flynas әуекомпаниясы толықтай қызмет көрсетеді. Қажылар Астана, Алматы, Шымкент қалаларынан тікелей рейс арқылы ұшатын болады», – деді Серікбай қажы Ораз. Жиында турфирмалардың сапар барысында қызмет көрсету сапасын арттыру мәселелері талқыланып, бірнеше талаптар қойылды. Сондай-ақ,  Бейбіт Мырзагелдиев миссия жұмысы туралы мәлімет беріп, алдағы жұмыс жоспары жайлы мәлімдеді. ҚМДБ баспасөз қызметі Абай-ақпарат
